﻿ ABUZUL ASUPRA COPILULUI GEORGIANA VIRGINIA BONEA nul dintre principalele obiective ale prezentei lucrări constă în a scoate în evidenţă şi a analiza formele de abuz asupra copilului U şi apoi a diseca principalele consecinţe ale manifestării unui abuz pe termen scurt, mediu şi lung. Abuzul asupra copilului constituie una dintre cele mai mari şi mai importante tematici de studiu ale contemporaneităţii. România a adoptat majoritatea legilor Uniunii Europene cu privire la prevenirea şi combaterea abuzului asupra minorului. De asemenea, serviciile oferite de către statul român, cât şi cele date de către organizaţiile nonguvernamentale acreditate de stat, sunt din ce în ce mai axate asupra preîntâmpinării abuzului prin intermediul multiplelor campanii de sensibilizare a opiniei publice şi prin informarea asupra efectelor nocive pe care abuzul le are asupra copilului. Cuvinte-cheie: abuzul asupra copilului, asistenţă socială, politici sociale, familie. INTRODUCERE Menţionez încă de la început faptul că termenii: „ copil” şi „ minor ”, vor fi utilizaţi interşanjabil în diversele contexte analitice ale lucrării de faţă. Propun clarificări în ceea ce priveşte setul de factori favorizanţi, dar şi efectele ce reies din problematica abuzului asupra copilului. Factorii care favorizează abuzul sunt foarte mulţi şi se împart în funcţie de mai multe criterii, precum: a) particularităţile individului şi ale familiei sale de provenienţă; b) tipul de mentalitate în ceea ce priveşte creşterea şi educarea copilului; c) nivelul educaţional al părinţilor; d) status-rolurile ocupate de aceştia în societate; e) nivelul economic al familiei; f) tipul de societate în cadrul căreia familia respectivă trăieşte (de exemplu: societatea tradiţionalistă, industrială, modernă, postmodernă); g) istoricul familial şi existenţa diverselor traume ale copilăriei părinţilor; h) starea de sănătate a copilului, respectiv a membrilor familiei sale. Studiul de faţă este bazat atât pe teorie, cât şi pe statistica privind abuzul asupra minorului, furnizată de către: Agenţia Naţională pentru Protecţia Familiei şi a Drepturilor Copilului; Direcţiile Generelale de Asistenţă Socială şi Protecţie a Copilului din Bucureşti şi din toată ţara; monitorizarea presei din România; Ministerul Administraţiei şi Internelor. Adresa de contact a autorului: Georgiana Virginia Bonea , Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: georgiana_bonea@yahoo.com. CALITATEA VIEŢII, XXVIII, nr. 3, 2017, p. 267–282 268 GEORGIANA VIRGINIA BONEA 2 Este avută în vedere studierea cazurilor de abuz asupra minorului din presa românească şi analiza statisticii furnizate de către diversele instituţii de stat care se ocupă de prevenirea şi combaterea abuzului asupra minorului. Statistica va veni în completarea bazei teoretice expusă şi a legislaţiei în vigoare. De asemenea, concluziile finale ale studiului vor veni în întâmpinarea soluţiilor de prevenire şi combatere a flagelului. Sunt urmărite mai multe perspective, traduse printr-un ansamblu bine închegat asupra problemei, fiind vorba de: statistică, partea teoretică, cea legislativă, tocmai pentru a putea identifica acele soluţii ce se pot aplica eficient şi care să ţină cont de toate caracteristicile ţării noastre. Politicile sociale sunt puse în relaţie cu statistica, tocmai pentru a conduce la anumite soluţii fiabile privind îmbunătăţirea şi îmbogăţirea serviciilor existente. Încă din anii 1950 s-a pus foarte mare accent (Tolan, 2007: 58) pe drepturile copilului; pe respectarea acestora cu stricteţe; în instanţe; tipologia abuzului copilului este extrem de stufoasă şi minuţios de studiat la fiecare caz în parte, în funcţie de problemele prezentate. Presa este plină de cazuri de abuz în care copiii sunt maltrataţi de către părinţii, tutorii sau persoanele în grija cărora aceştia se află. Iată câteva titluri de articole cu tema maltratării copiilor, reieşite din ziarele Naţional şi Evenimentul Zilei încă din anii 1998, 1999, 2000, din România (Rădulescu, 2001: 179–182): „La Arad, un copil de patru ani a fost omorât în bătaie de amantul mamei”; „Pentru că nu mânca varză şi nu a vrut să stea pe oliţă, un copil a fost bătut bestial de tatăl său”; „Un tată şi-a lovit fetiţa cu bătătorul de covoare până a băgat-o în spital”; „O fetiţă de doi ani şi şapte luni se zbate între viaţă şi moarte la spital, după ce a fost bătură crunt de părinţi”; „Un gălăţean şi-a bătut cu picioarele fiica vitregă de un an şi a încercat să o sufoce”. Din anul 2000 şi până în prezent multe astfel de titluri au apărut în nenumărate ziare şi cred că am devenit oarecum imuni la fenomenul abuzului asupra copilului. Iată ce scria în ziarul Gardianul, în data de 19.11.2008 (autor: Gulin, Elena, Secţiunea Societate): „Trei sferturi dintre copiii români sunt bătuţi de părinţi” , acesta fiind titlul unui articol în care a fost expus un studiu asupra modului în care părinţii înţeleg că trebuie să îşi educe copiii şi unde majoritatea părinţilor chestionaţi au răspuns că mai aplică minorilor şi corecţii fizice. Abuzul asupra copilului a fost şi continuă să fie o problemă extrem de complicată, de gravă, dar şi stufoasă. Copiii abuzaţi de cele mai multe ori prezintă, la maturitate, anumite influenţe negative asupra personalităţii comportamentului cu cei din jurul lor şi comportamentului lor (Rădulescu, 2010). Abuzul psihologic este întâlnit în toate tipurile de abuz; aşa cum este abuzul social, abuzul economic, abuzul fizic, neglijarea sau abuzul sexual. Acesta are o mare influenţă, uneori devastatoare asupra dezvoltării cognitive a copilului, dar şi asupra interrelaţionării copilului cu cei aflaţi în jurul său indiferent dacă sunt minori sau majori; indiferent dacă reprezintă sau nu o autoritate pentru acesta. Neglijarea copilului constituie, de asemenea, una dintre cele mai grave abuzuri pe care le pot comite cei care au copii în grijă. 3 ABUZUL ASUPRA COPILULUI 269 Un copil neglijat poate prezenta o dezvoltare psihică inferioare corelată cu vârsta cronologică, dar şi semne fizice. ABORDAREA TEORETICĂ A PROBLEMATICII Definirea abuzului asupra copilului constituie un element esenţial pentru înţelegerea şi studierea fenomenologiei acestuia. Există foarte multe definiţii dezvoltate de-a lungul timpului şi probate de către cercetătorii specializaţi în domeniu. După cum urmează, vor fi definite, foarte pe scurt, principalele concepte ce stau la baza prezentei cercetări (Bonea, 2015): abuzul economic; abuzul psihic; abuzul sexual; abuzul fizic; abuzul social; neglijarea; exploatarea; ataşamentul deficitar ( Caseta 1 ). Caseta 1 Definiri succinte ale abuzului asupra copilului Definiţii succinte asupra tipurilor de abuz: Abuzul economic ( the economic abuse ): înseamnă că minorul nu are acces la principalele resurese de care are nevoie pentru a supravieţuire: haine, mâncare, bani de deplasare la şcoală (unde e cazul) etc., (Bonea, 2011: 138). Abuzul psihologic ( the psychological abuse ): reprezintă o continuă terorizare, şantajare cu diverse lucruri, poreclire, înjosire a minorului. Orice tip de abuz, neglijare sau ataşament deficitar se reflectă imediat în planul psihocognitive şi social al copilului (Howe, 2005: 107–109). Abuzul sexual ( the sexual abuse ): a întreţine relaţii sexuale de diferite tipuri, nedorite, neînţelese şi lipsite de orice înţeles pentru copil. Acesta nu se poate apăra sau a-şi exprima acordul. Pedofilia este destul de des discutată (Vigorello, 2001) de către cercetători tocmai pentru a putea opri sau trata, cel puţin, problema şi consecinţele psihosociale şi relaţionale cu care minorul rămâne pe termen scurt şi lung (Finkel, 2009: 269). Abuzul fizic ( the physicol abuse ): implică lovirea cu mâinile, picioarele sau orice alte obiecte considerate a fi periculoase şi a răni copilul, în interesul de a cauza durere şi răni diverse (Ionescu, 2001: 28–31). Abuzul social ( the social abuse ): copilul nu este lăsat să aibe relaţii cu alţi copii de vârsta sa; este închis în casă; este izolat; iar tocmai izolarea permite foarte bine, toate celelalte tipuri de abuz definite mai sus (Tolan, 2017: 11). Neglijarea ( the neglecting ): înseamnă a nu da atenţie copilului. Nepăsarea totală sau chiar parţială faţă de acesta. Lipsa de atenţie este neglijarea. Copilul este neîngrijit corespunzător, este lipsit de apărare, nehrănit, nespălat etc. Toate acestea duc repede la degradarea fizică şi psihică a copilului, fapt ce se observă imediat (Fontes, 2006: 42–43). Exploatarea ( the exploitation ): este traficul sau vânzarea copilului, obligarea acestuia de a munci pentru a obţine diverse obiecte sau bani pentru adulţii abuzatori. Folosirea copilului, obligarea sa de a face anumite lucruri sau munci sau a asista un adult la prestarea diverselor munci (Bonea, 2012: 125–126). Ataşamentul deficitar ( the bad attachment ): ataşamentul deficitar între părinte şi copil şi vice- versa, conduce la devianţa comportamentală, psihologică, socială, cognitivă, relaţională a copilului pe termen scurt şi pe termen lung (în viaţa de adult). Copilul minte că nu are nici un adult de încredere, că nu este protejat, iubit şi îngrijit. Încă de la naştere, ataşamentul părinte-copil trebuie să fie o componentă foarte importantă a creşterii şi dezvoltării sale din toate perspectivele (Almgren, 2005: 219). Sursa : preluare după: Bonea, G. V., „Devianţa. Viziuni contemporane”, 2015. 270 GEORGIANA VIRGINIA BONEA 4 De cele mai multe ori un copil abuzat poate fi observat şi recuperat, ajutat de către instituţiile abilitate, cum sunt cele de stat DGASPC (Direcţia Generală de Asistenţă Socială a Copilului din fiecare judeţ al ţării noastre dar şi din Bucureşti – fiecare sector al său); şi instituţiile nonguvernamentale acreditate de către stat ce colaborează cu statul în vederea instrumentării cazurilor semnalate de abuz asupra copilului. Instituţiile abilitate au la cunoştinţă numai cazurile asupra cărora îşi îndreaptă interesul pentru a le rezolva; nu vorbim de „ cifra neagră ” a cazurilor de copii abuzaţi instituţionalizaţi sau neinstuţionalizaţi (Banciu, 2005: 104). Răspunsurile pe care minorul poate să le dea unui abuz, depind de următoarele aspecte (Rădulescu; 2010: 42): aderarea la un grup delincvent; părăsirea domiciliului părinţilor; încercarea de autoagresare; pavor nocturn; delincvenţă juvenilă; cefalee; frică permanentă; sindrom de stres posttraumatic; agresivitate excesivă faţă de toţi din jur; lipsa afecţiunii faţă de părinţi şi faţă de sine; dorinţa de a se însingura; tentative de suicid; consum de droguri, alcool şi alte substanţe cu efect halucinogen; părăsirea mediului şcolar. Abuzurile, după cum spuneam, îmbracă mai multe forme (Bonea, 2012: 116– 118): abuzul fizic; abuzul psihic; abuzul economic; abuzul social; abuzul sexual; abuzul prin exploatare; abuzul neglijare şi ataşamentul deficitar. Orice abuz asupra copilului , atrage după sine mai multe consecinţe de ordin negativ , iar aceste consecinţe urmează a fi expuse şi analizate în continuare. Astfel, pentru a putea vorbi despre copilul abuzat, este necesară o expunere pe larg şi apoi o analiză a fiecărui tip de abuz în parte, împreună cu majoritatea consecinţelor atrase după acesta, astfel, avem: a) consecinţele abuzului fizic (Fontes, 2006: 224): copilul va prezenta semnele vizibile ale abuzului fizic suferit; se va teme mereu, în permanenţă; va putea fi la rândul său agresiv şi/sau agresat de cei din jur; retragere în sine, introvertire; b) consecinţele abuzului psihic (Ionescu, 2005: 48–60): retragere în propria persoană; atacuri de panică; neîncredere în sine; cefalee; pavor nocturn; agresivitate sau autoagresivitate; teamă de cei din jur; reacţii posttraumatice: stare de vomă, vertij, dorinţa de suicid, apatie, lipsa poftei de mâncare etc.; c) consecinţele abuzului economic (Howe, 2005: 324): copilul nu va fi îngrijit; nu va avea haine pe măsura sa; va fi nehrănit corespunzător; va avea un aspect general neîngrijit; nu va fi dezvoltat fizic în conformitate cu vârsta sa cronologică; d) consecinţele abuzului social (Vanderstoep şi Johnson, 2000: 223): frică de a socializa; frică permanentă de a merge în spaţii publice deschise; frică de a merge la şcoală; frică de părinţi sau tutori legali etc.; e) consecinţele abuzului sexual (Finkelhor şi Jones, 2006: 687): vor fi pe termen scurt, mediu şi lung; copilul va avea mereu o teamă faţă de adult; comportament atipic faţă de ceilalţi; dorinţă de a mai întreţine relaţii sexuale cu alţi copii sau de a-şi expune organele sexuale în public; reacţii de teamă exagerată permanentă; reacţii somatice tipice la vederea abuzatorului; 5 ABUZUL ASUPRA COPILULUI 271 f) neglijarea şi ataşamentul deficitar al copilului (Almgren, 2005: 351): sunt foarte periculoase pentru copilul aflat în plină dezvoltare fizică, psihică, socială, congnitivă etc. Atât pe termen scurt, cât şi la maturitate, individul va prezenta unele deficienţe, de ataşament, comportament neconcordant situaţiei, conjuncturii, teama de oameni, lipsa manierelor şi nepăsarea faţă de sine şi de ceilalţi. Ataşamentul copilului faţă de adultul ce-l are în grijă (părinte, tutore) este o condiţie sine cva non pentru ca acel copil să poată creşte armonios din toate punctele de vedere şi fizice, şi psihice şi cognitiv, dar şi social; g) consecinţele neglijării şi ataşamentului deficitare (Amaya-Jackson; 2000: 727): aspect fizic neîngrijit; carenţe ale educaţiei şi comportamentului; carenţe în ce priveşte afecţiunea oferită şi primită din partea celorlalţi; teama de a avea o relaţie cu o persoană de sex opus la maturitate; probleme de cuplu la maturitate; însingurare; fuga de oameni; introvertit; frică permanentă de oameni; frică de locuri unde există mulţi oameni; frică de spaţii închise; diverse probleme de sănătate dezvoltate de-a lungul copilăriei şi netratate sau netratate corespunzător. Ataşamentul copilului joacă un rol foarte mare în creşterea şi educarea sa. De aceea, este nevoie de un ataşament benefic pentru copil, pentru a-i oferi toate resursele de care are nevoie în dezvoltarea sa ce va avea rezonanţă în viitorul său, când va deveni adult şi îşi va întemeia propria familie (Freisthler şi alţii, 2004). Un copil nedezvoltat bine pe plan psihic va avea carenţ în plan: social, cognitiv, familial, colegial, educaţional etc. De aceea trebuie să ne concentrăm foarte bine la partea psihică, unde copilul, de mic, poate fi modelat, educat şi învăţat (Almgren, 2005: 353–354). ABUZUL ASUPRA COPILULUI, ÎN CIFRE Pespectiva statistică reliefează faptul că abuzul asupra copilului constituie o practică destul de cunoscută de către părinţi şi este aplicată în scopul educării, pedepsirii şi corectării compartamentelor. Astfel, sub umbrela educării şi a disciplinării copilului, părintele dă curs mai multor tipuri de abuz, în dorinţa sa de a-şi exercita drepturile, greşit înţelese. Astfel, din cifrele abuzului asupra copilului, vor fi expuse consecinţele pe termen scurt, mediu şi lung asupra vieţii, comportamentului şi gândirii minorului, dar şi a impactului în plan cognitiv. Dezvoltarea fizică şi emoţională a copilului este în pericol atunci când vine vorba de un abuz pe termen îndelungat, venit tocmai de la cei care ar trebui să ofere protecţie, iubire şi înţelegere. De cele mai multe ori, părinţii aleg această formă drastică şi brutală de educare, fără să realizeze faptul că minorul se va simţi trădat, umilit, speriat şi neiubit. Răspunsurile copilului, ce reies la diversele forme de abuz, sunt variate şi dificil de anticipat. Odată aflat la maturitate, individul care a suferit diverse abuzuri în copilărie, poate avea o conduită deviantă în cadrul familiei pe care şi-o formează. De multe ori se întâmplă ca abuzurile asupra copilului să-i pună viaţa în pericol, fapt ce este pedepsit de legislaţia în vigoare. Dar pentru ca legislaţia să 272 GEORGIANA VIRGINIA BONEA 6 poată fi pliată mai eficient şi actualizată în timp real, se fac necesare mai multe studii statistice şi diverse corelaţii între acestea pentru a se ajunge la un numitor comun al concluziilor şi soluţiilor problemei. Datele statistice ce vizează abuzul asupra copilului provin de la Direcţiile Generale de Asistenţă Socială şi Protecţie a Copilului (DGASPC) din fiecare sector al Bucureştiului, respectiv din fiecare judeţ al ţării noastre. De asemenea, poliţia română deţine o serie de date cu privire la acest aspect. Vom reda acum o statistică mai veche pentru ca ulterior să ne oprim asupra datelor recente. În România, între anii 2005–2008, fetiţele fac parte din categoria cu riscul cel mai ridicat la pericolul de a fi abuzate de către unul sau ambii părinţi în familie, într-o proporţie de peste 50%, iar ponderea băieţilor abuzaţi se află sub 26%, conform statisticii fostei Agenţii Naţionale pentru Protecţia Familiei (ANPF), actuala Agenţie Naţională pentru Protecţia Familiei şi a Drepturilor Copilului (ANPFDC), după cum urmează (Tabelul nr. 1 ): Tabelul nr. 1 Situaţia cazurilor de abuz asupra copiilor (băieţi şi fetiţe) din mediul rural şi urban, între anii 2005–2008 Anul Fete abuzate (%) Băieţi abuzaţi (%) Total (%) 2005 51,82 22,63 100% 2006 65,94 25,85 100% 2007 55,06 20,51 100% 2008 41,62 18,48 100% Sursa : prelucrarea autoarei după: Agenţia Naţională pentru Protecţia Familiei (ANPF) , Actuala Agenţia Naţională pentru Protecţia Familiei şi a Drepturilor Copilului (ANPFDC ), 2009. Atunci când un copil intră în sistem, Direcţiile de protecţie a copilului au obligaţia ca la o perioadă de trei luni să reevalueze împrejurările care au stat la baza stabilirii măsurii de decădere din drepturi a părinţilor. Dacă în urma acestor reevaluări se contată că familia respectivă şi-a îmbunătăţit condiţiile de trai, dacă părinţii care nu se îngrijeau de copii din cauza lipsei unu loc de muncă stabil, au acum un serviciu stabil, reprezentantul comisiei poate propune fie directorului Direcţiei Generale de Asistenţă Socială şi Protecţie a Copilului, fie instanţei, încetarea măsurii de decădere din drepturi şi începerea reintegrării în familie a copilului. În ceea ce priveşte cazurile de abuzuri, neglijare şi exploatare a copiilor, Autoritatea Naţională pentru Protecţia Drepturilor Copilului şi Adopţie a publicat o statistică pe regiuni geografice, în care „conduce” Regiunea Sud-Est, adică judeţele Brăila, Buzău, Constanţa, Galaţi, Tulcea şi Vrancea, cu 1 710 cazuri de abuzuri asupra copiilor. Pe locul al doilea se situează Regiunea Nord-Est (Bacău, Botoşani, Iaşi, Neamţ, Suceava, Vaslui) cu 1 266 de cazuri, iar pe locul al treilea Regiunea Centru (Alba, Braşov, Covasna, Harghita, Mureş, Sibiu) ( Tabelul nr. 2 ). 7 ABUZUL ASUPRA COPILULUI 273 Tabelul nr. 2 Cazuri de abuz asupra copilului în familie în 2014 – DGASPC România şi Bucureşti-Ilfov Exploatare Exploatare Regiune/Judeţ Abuz Abuz Abuz pentru prin Exploatare Neglijare Total emoţional fizic sexual comitere de sexuală infracţiuni muncă TOTAL 806 588 270 98 127 19 4828 6736 Nord-Est 153 183 72 37 8 2 811 1266 Bacău 3 36 3 0 0 0 115 157 Botoşani 0 11 6 4 0 0 44 65 Iaşi 44 73 35 1 3 0 128 284 Neamţ 57 29 15 32 2 0 94 229 Suceava 29 11 5 0 0 0 237 282 Vaslui 20 23 8 0 3 2 193 249 Sud-Est 163 55 41 0 2 1 1448 1710 Brăila 31 8 6 0 1 0 76 122 Buzău 39 1 11 0 0 0 114 165 Constanţa 60 24 12 0 0 1 738 835 Galaţi 26 16 9 0 1 0 270 322 Tulcea 7 2 3 0 0 0 109 121 Vrancea 0 4 0 0 0 0 141 145 Sud-Muntenia 96 86 37 31 57 2 447 756 Argeş 13 3 4 0 1 0 40 61 Călăraşi 1 5 2 0 1 0 20 29 Dâmboviţa 8 11 4 31 0 2 145 201 Giurgiu 0 1 14 0 1 0 16 32 Ialomiţa 8 5 4 0 0 0 25 42 Prahova 58 59 7 0 53 0 175 352 Teleorman 8 2 2 0 1 0 26 39 Sud-Vest Oltenia 97 37 21 0 1 0 449 605 Dolj 39 24 11 0 0 0 270 344 Gorj 54 6 9 0 1 0 105 175 Mehedinţi 1 2 0 0 0 0 38 41 Olt 3 2 0 0 0 0 20 25 Vâlcea 0 3 1 0 0 0 16 20 Vest 25 43 12 0 1 0 538 619 Arad 5 11 2 0 0 0 19 37 Caraş Severin 0 1 1 0 0 0 74 76 Hunedoara 10 15 3 0 1 0 166 195 Timiş 10 16 6 0 0 0 279 311 Nord-Vest 136 86 36 4 8 1 342 613 Bihor 1 4 2 0 0 0 9 16 Bistriţa Năsăud 65 4 6 0 0 0 141 216 Cluj 32 40 11 0 0 0 28 111 Maramureş 28 25 2 0 6 0 100 161 274 GEORGIANA VIRGINIA BONEA 8 Sălaj 0 8 2 0 0 0 19 29 Satu Mare 10 5 13 4 2 1 45 80 Centru 59 71 39 1 22 13 610 815 Alba 0 4 0 0 0 0 74 78 Braşov 12 27 9 0 15 12 79 154 Covasna 0 2 0 0 0 0 6 8 Harghita 8 2 11 1 0 0 89 111 Mureş 0 2 3 0 7 0 131 143 Sibiu 39 34 16 0 0 1 231 321 Bucureşti-Ilfov 77 27 12 25 28 0 183 352 Ilfov 0 1 0 0 0 0 1 2 Sector 1 3 4 3 0 0 0 9 19 Sector 2 58 12 4 0 28 0 107 209 Sector 3 6 2 4 24 0 0 5 41 Sector 4 2 3 0 1 0 0 17 23 Sector 5 0 0 0 0 0 0 9 9 Sector 6 8 5 1 0 0 0 35 49 Sursa : prelucrarea autoarei după: Direcţia Generală de Asistenţă Socială şi Protecţie a Copilului (DGASPC), 2016. Statistica situaţiilor cazurilor de abuz asupra copiilor din ţara noastră, în anul 2013, dintre urban respectiv rural este foarte distinctă. Astfel, în mediul urban avem înregistrate la Direcţiile Generale de Asistenţă Socială şi Protecţie a Copilului (DGASPC), un număr total de 20 287 de cazuri. Pe de altă parte, la polul opus, se află mediul rural, unde sunt 50 753 de cazuri luate în evidenţă, instrumentate şi monitorizate ( Tabelul nr. 3). Diferenţa foarte mare dintre mediul urban şi cel rural poate fi pusă pe seama mai multor factori ce şin de mediul familial, nivelul de trai, abandonul şcolar în favoarea altor activităţi de ordin casnic ş.a.m.d. Tabelul nr. 3 Statistica situaţiilor de abuz, neglijare şi exploatare a copilului în anul 2013, raportate către DGSAPC din ţară Numărul total al cazurilor Numărul total al cazurilor Tipuri de abuz instrumentate de către instrumentate de către DGASPC, România Urban DGASPC, România Rural Abuz fizic 1 261 8 859 Abuz sexual 1 341 8 739 Neglijare 5 865 4 255 Abuz emoţional 9 062 9 158 Exploatare prin muncă 955 9 745 Exploatare pentru comitere de infracţiuni 1 803 9 997 Totalul cazurilor de abuz 20 287 50 753 Sursa : prelucrarea autoarei după: Direcţiile Generale de Asistenţă Socială şi Protecţie a Copilului (DGASPC) din România , 2016. 9 ABUZUL ASUPRA COPILULUI 275 Din datele centralizate de Autoritatea Naţională pentru Protecţia Drepturilor Copilului şi Adopţie (ANPDCA), în 2013, la nivel naţional, au fost raportate 12 192 de situaţii de abuz asupra copilului, 94 la sută dintre acestea petrecându-se în familie. Cele mai multe abuzuri au fost sesizate asupra copiilor cu vârsta între 10 şi 13 ani (2 358 abuzuri). În septembrie 2013, Autoritatea Naţională pentru Protecţia Drepturilor Copilului şi Adopţie a raportat un număr total de 9 458 asupra copiilor, iar în anul următor, respectiv 2015, a crescut la 10 207 de cazuri. Numărul total al abuzurilor comise asupra copiilor (sub 18 ani), din anul 2015, este ridicat, având în vedere faptul că nu vorbim de un an întreg, ci de numai nouă luni. Neglijarea copiilor se află pe primul loc, având un total de 7 270 de cazuri înregistrate, urmată de abuzul emoţional cu 1 283 de cazuri. Abuzul emoţional se încadrează în toate tipurile de abuz, fie că vorbim de exploatare, neglijare, abuz fizic sau sexual. În anul 2016, cifrele abuzurilor asupra copiilor cresc uşor, astfel, abuzul fizic ajunge la un număr de 1 037 de cazuri înregistrate, iar situaţiile de neglijare ajung la 9 882 de cazuri (Tabelul nr. 4 ). Tabelul nr. 4 Statistica situaţiei de abuz asupra copilului a DGASPC-urilor din România Tipul de abuz Numărul de copii abuzaţi Numărul de copii abuzaţi Anul 2015 Anul 2016 Copii au fost supuşi abuzului fizic 937 1 037 Copii au fost supuşi abuzului emoţional 1 848 1 945 Copii au fost supuşi abuzului sexual 748 952 Copii au fost neglijaţi 8 355 9 882 Copii au fost exploataţi prin muncă 261 471 Copii au fost exploataţi sexual 52 83 Sursa : prelucrarea autoarei după: Direcţia Generală de Asistenţă Socială a Copilului (DGASPC), 2017. De multe ori abuzul sexual asupra copilului rămâne nepedepsit, deoarece victima, sub ameninţarea agresorului, nu ajunge să povestească altcuiva sau chiar să ceară ajutorul pentru ca abuzul să înceteze. Foarte puţine astfel de cazuri ajung în atenţia oamenilor legii pentru a putea fi rezolvate. După cum bine se observă, numărul total al minorilor abuzaţi sexual (aici intră: seducţia, corupţia sexuală a unui minor, violul, expunere la scene cu un caracter obscen, obligarea la prestarea unor perversiuni sexuale), se menţine la cote ridicate ( Tabelul nr. 5). Tabelul nr. 5 Situaţia infracţiunilor soluţionate cu privire la abuzul sexual asupra minorilor, în perioada cuprinsă între anii 2009–2016, în România An 2009 2010 2011 2012 2013 2014 2015 2016 Numărul total al abuzurilor sexuale asupra minorilor 655 538 831 926 735 726 614 682 Sursa : prelucrarea autoarei după: Ministerul Administraţiei şi Internelor, România, 2017. 276 GEORGIANA VIRGINIA BONEA 10 Expunerea copiilor la violenţă în propriile familii, în mod regulat, prin asistarea la conflicte violente şi certuri între părinţi, încalcă reglementările în vigoare cu privire la protecţia copilului şi pot afecta în mod grav bunăstarea acestuia, dezvoltarea personală şi interacţiunea socială în copilărie şi în viaţa de adult. Atât serviciile specializate de stat, cât şi cele nonguvernamentale acreditate de către stat sunt menite a veni în ajutorul fiecărei victime a abuzului, după un plan individual de intervenţie, construit în prealabil. Devenite din ce în ce mai cunoscute, aceste tipuri de servicii au o statistică în plină creştere, iar organizaţiile nonguvernamentale înregistrează cifre cu mult mai mari de cazuri instrumentate, faţă de serviciile de stat (Tabelul nr. 6). Acest lucru se poate datora puterii de atragere şi absorbţie a fondurilor europene disponibile. Tabelul nr. 6 Numărul minorilor beneficiari ai măsurii de protecţie temporară de tip familial, între anii 2010–2016, în România Anul 2010 2011 2012 2013 2014 2015 2016 Minori beneficiari ai serviciilor publice specializate 15 446 17 213 19 571 15 446 17 213 19 571 19 027 Minori beneficiari ai organizaţiilor private autorizate 50 239 47 723 48 065 50 239 47 723 48 065 46 336 Sursa: prelucrarea autoarei după: Direcţia Generală de Asistenţă Socială a Copilului, 2017. POLITICI DE PREVENIRE ŞI COMBATERE A ABUZULUI ASUPRA COPILULUI Politicile sociale pot fi evaluate din punctul de vedere al unor perspective variate atât de către actorii politici, cât şi de către cercetători/oameni de ştiinţă, experţi din cadrul Direcţiilor Generale de Asistenţă Socială şi Protecţie a Copilului, a Municipiului Bucureşti, (DGASPCMB) din fiecare sector al Bucureştiului, respectiv, judeţ al ţării (dorindu-se descentralizarea completă). Este util un pachet ce ţine de informarea, sensibilizarea şi crearea condiţiilor necesare Guvernului de a putea lua măsurile de prevenire şi combatere a abuzurilor asupra copilului, prin intermediul serviciilor oferite la ora actuală. Bugetul anual al României trebuie să cuprindă şi instituţiile specifice care oferă ajutor victimelor abuzurilor, pentru dezvoltarea întregului sistem. Lupta împotriva abuzului asupra copilului este foarte importantă şi a luat amploare odată cu o altă problemă socială la fel de mare, anume lupta împotriva violenţei asupra femeii în familie. Reforma legislativă reflectă acest lucru pe plan naţional şi internaţional. În plan naţional, foarte pe scurt, există: a) Legea 272/2003, cu modificările ulterioare, privind protecţia copilului; b) Legea 211/2004 pentru apărarea drepturilor şi intereselor persoanelor vătămate; dar şi c) Legea 217/2003, pentru prevenirea şi combaterea violenţei în familie, toate actualizate. Acestea sunt menite să urmărească, în linii mari, următoarele: schimbarea nivelului 11 ABUZUL ASUPRA COPILULUI 277 de trai; creşterea şi sensibilizarea mass-media cu privire la abuzul asupra copilului; toate aceste aspect au condus la o mai mare atenţie acordată luării de decizii de ordin politico-legislativ şi social, favorabile copilului. Astfel se doreşte o mai mare acoperire în ceea ce constă întregul proces de prevenire şi combatere a abuzului asupra minorului. Încălcarea Drepturilor Copilului aduce mari consecinţe asupra: societăţii; copilului; familiei; şcolii; bisericii; ţării, în ansamblu; a familiei ca instituţie şi „celulă de bază a societăţii” (Finkel, 2009: 278). Este vorba de un efort comun al ţărilor Uniunii Europene – UE, privind protecţia copilului împotriva abuzului şi sensibilizarea populaţiei cu privire la această problemă. Copilul nu poate înţelege abuzul la fel ca un adult, nu poate reacţiona la fel şi mai ales nu se poate apăra asemeni unui adult. Există foarte mulţi minori implicaţi în acte penale, ce nu răspund penal, deoarece nu au împlinit vârsta corespunzătoare. Tocmai de aceasta sunt acceptaţi în anumite grupuri a fi considerate delincvente. După cum se poate vedea, delincvenţa juvenilă (Bonea, 2011: 135) devine o consecinţă gravă a abuzului copilului. Acesta poate alege să intre în anumite grupuri infracţionale, tocmai pentru a-şi autodemonstra că este capabil de a avea o anumită independenţă în luarea deciziilor şi de a putea la rândul său să domine prin activităţi ilegale. „Dezvoltarea serviciilor de recuperare şi reintegrare socială destinate agresorilor familiali”, finanţat de către Agenţia Naţională pentru Protecţia Familiei (ANPF), devenită Agenţia Naţională pentru Protecţia Familiei şi a Drepturilor Copilului (ANPFDC). Durata proiectului Centrului destinat agresorilor familiali, numit: „O nouă şansă”, a fost de 12 luni, iar scopul a vizat dezvoltarea serviciilor destinate agresorilor familiali la nivelul Municipiului Bucureşti (Bonea, 2011: 133–146). Legislaţia românească, dar şi cea internaţională (intern), protejează „interesul superior al copilului ”. Printre aceste lucruri este, desigur, incriminat aspru abuzul de orice formă asupra minorului. Prin aplicarea corectă a legislaţiei româneşti se poate face o prevenţie şi o combatere mult mai eficientă a abuzului copilului de către părinte sau de către tutorele său legal. Direcţiile Generale de Asistenţă Socială şi Protecţie a Copilului din fiecare sector al Bucureştiului, respectiv din fiecare judeţ al ţării noastre, sunt responsabile a avea grijă şi a veghea la buna desfăşurare a lucrurilor. Acestea au funcţia principală de a proteja respectarea tuturor drepturilor copilului. De asemenea, nu trebuie uitate serviciile oferite de către organizaţiile nonguvernamentale acreditate de către stat, care activează alături de unităţile de stat pentru preveirea şi combaterea abuzului, neglijării şi exploatării minorului. Organizaţiile nonguvernamentale acreditate de stat conlucrează cu organele abilitate pentru prevenirea şi combaterea acestui flagel. De asemenea, poliţia română este şi ea implicată în acest demers activ. Cu toţii am remarcat faptul că în România s-au înregistrat o serie de schimbări considerabile, în trecerea la comunism la democraţie. Nu de puţine ori am auzit spunându-se că viitorul unei naţiuni stă în mâinile copiilor. Însă ce se întâmplă când aceşti copii sunt abuzaţi de către cei care ar trebui să-i protejeze? Ce se întâmplă 278 GEORGIANA VIRGINIA BONEA 12 cu minorii care ajung în centrele de plasament, datorită abuzurilor aplicate de către părinţii sau tutorii lor? Vor ajunge ei oare să se bazeze pe propriile lor forţe pentru a-şi urma visul umbrit de nenumărate frustrări? Răspunsul la toate aceste întrebări este dictat de trecerea timpului. În perioada comunistă, copiii „beneficiau” de corecţii fizice în instituţiile de învăţământ, însă după evenimentele din decembrie 1989 toate acestea au fost interzise de către lege. De atunci şi până acum numeroase campanii răsunătoare şi sponsorizate din fonduri considerabile au făcut obiectul unor discuţii/dezbateri pe tema abuzul asupra copiilor. Ce anume s-a schimbat odată cu aceste campanii de sensibilizare a populaţiei? Absolut nimic, unii minori sunt în continuare bătuţi, exploataţi, neajutoraţi. Odată cu aderarea României la Uniunea Europeană (U.E.), au fost adoptate o serie de legi cu privire la protecţia copilului . Acest lucru oferă o siguranţă în plus respectării drepturilor copilului şi mai ales la vegherea bunăstării sale, ce primează indiferent de situaţie şi conjunctură. Începând cu „Legea nr. 272/2004 actualizată, privind protecţia şi promovarea drepturilor copilului (numită şi Legea copilului), reglementează protecţia enumerând responsabilităţile variatelor autorităţi în domeniul prevenirii abuzurilor, precum şi în domeniul protecţiei copiilor abuzaţi”. Astfel, această lege îl protejează pe minor, indiferent de: statusul său; tipul de familie; dacă se află în dificultate (orice fel de dificultate); religie; nivelul şcolar; ţară; nivel economic; tipul de problemă („Interesul Superior al Copilului e respectat”, întocmai); culoarea pielii; gen şi alte asemănări sau neasemănări cu celelalte generaţii de minori. Este important să ne dăm seama de celeritatea cu care trebuie urmărit Interesul Superior al Copilului. Dar, pentru a putea să ne dăm seama mai bine de aspectele ce ţin de Drepturile Copilului , observăm care sunt Drepturile părinţilor asupra copiilor lor. În situaţia în care părinţii nu îşi respectă aceste drepturi stipulate de lege, ele devin obligaţii, aşa cum este, de exemplu, dreptul părintelui de a-şi educa minorul, în cazul refuzului, părintele devine obligat să facă acest lucru ( Caseta 2 ). Caseta 2 Drepturile părinţilor şi ale copiilor ca membrii ai unei familii Drepturile părinţilor şi ale copiilor ca membri ai unei familii, reieşite din Legea nr. 272/2004 actualizată privind protecţia şi promovarea drepturilor copilului: a. Dreptul de supraveghere, b. Dreptul de găzduire a minorului, c. Dreptul de vizită, d. Dreptul de acces la minor, e. Dreptul de corespondenţă între minor şi persoanele semnificative din viaţa sa, f. Autoritatea părintească, g. Dreptul de acces la informaţiile privitoare la minor, h. Dreptul de decizie cu privire la bunăstarea copilului, i. Dreptul bunicilor la legături personale, j. Dreptul copilului de a fi informat despre persoanele semnificative din viaţa sa. Sursa : prelucrarea autoarei după: Drepturile Copiilor, 2015. 13 ABUZUL ASUPRA COPILULUI 279 Legea nr. 272/2004 actualizată, privind protecţia şi promovarea drepturilor copilului prevede toate situaţiile în care copilul s-ar putea afla: procedura adopţiei, cu tot ce implică aceasta, dar şi problemele Sistemului Protecţiei Copilului. Legea începe cu drepturile generale ale copilului, libertăţile principale de exprimare a opiniei, de a alege religia – începând cu vârsta de 14 ani; până la mediul familial şi integrarea alternativă. Protecţia copilului împotriva tuturor formelor de abuz şi a exploatării sunt prevăzute, de asemenea ( Caseta 3 ). Caseta 3 Protecţia copilului împotriva tuturor formelor de abuz prevăzute în Legea 272/2004 actualizată privind protecţia şi promovarea drepturilor copilului „Capitolul VI – Protecţia copilului împotriva abuzului, neglijării, exploatării şi a oricărei forme de violenţă: Art. 89, (1) Copilul are dreptul de a fi protejat împotriva abuzului, neglijării, exploatării, traficului, migraţiei ilegale, răpirii, violenţei, pornografiei prin internet, precum şi a oricăror forme de violenţă, indiferent de mediul în care acesta se află: familie, instituţii de învătământ, medicale, de protecţie, medii de cercetare a infracţiunilor de reabilitare/detenţie, internet, mass-media, locuri de muncă, medii sportive, comunitate etc. (2) Orice persoană fizică sau juridică, precum şi copilul pot sesiza direcţia generală de asistenţă socială şi protecţia copilului din judeţul/sectorul de domiciliu să ia măsurile corespunzătoare pentru a-l proteja împotriva oricăror forme de violenţă, inclusiv violenţa sexuală, vătămare sau de abuz fizic sau mental, de rele tratamente sau de exploatare, de abandon sau neglijenţă. (3) Angajaţii instituţiilor publice sau private care, prin natura profesiei, intră în contact cu copilul şi au suspiciuni asupra unui posibil caz de abuz, neglijare sau rele tratamente au obligaţia de a sesiza de urgenţă direcţia generală de asistenţă socială şi protecţia copilului”. De asemenea, protecţia copilului împotriva abuzului şi mai ales a neglijentă sunt prevăzute în Legea 272/2004, după cum se poate vedea: „Secţiunea 3 – Protecţia copilului împotriva abuzului sau neglijării: Art. 94, (1) Prin abuz asupra copilului se înţelege orice acţiune voluntară a unei persoane care se află într-o relaţie de răspundere, încredere sau de autoritate faţă de acesta, prin care sunt periclitate viaţa, dezvoltarea fizică, mentală, spirituală, morală sau socială, integritatea corporală, sănătatea fizică sau psihică a copilului, şi se clasifică drept abuz fizic, emoţional, psihologic, sexual şi economic. (2) Prin neglijarea copilului se înţelege omisiunea, voluntară sau involuntară, a unei persoane care are responsabilitatea creşterii, îngrijirii sau educării copilului de a lua orice măsură pe care o presupune îndeplinirea acestei responsabilităţi, care pune în pericol viaţa, dezvoltarea fizică, mentală, spirituală, morală sau socială, integritatea corporală, sănătatea fizică sau psihică a copilului şi poate îmbrăca mai multe forme: alimentară, vestimentară, neglijarea igienei, neglijarea medicală, neglijarea educaţională, neglijarea emoţională sau părăsirea copilului/abandonul de familie, care reprezintă cea mai gravă formă de neglijare. Art. 95, Sunt interzise săvârşirea oricărui act de violenţă, precum şi privarea copilului de drepturile sale de natură să pună în pericol viaţa, dezvoltarea fizică, mentală, spirituală, morală sau socială, integritatea corporală, sănătatea fizică sau psihică a copilului, atât în familie, cât şi în instituţiile care asigură protecţia, îngrijirea şi educarea copiilor, în unităţi sanitare, unităţi de învăţământ, precum şi în orice altă instituţie publică sau privată care furnizează servicii sau desfăşoară activităţi cu copii”. Sursa : prelucrarea autoarei după: Drepturile copilului, Neglijenţă, 2015. 280 GEORGIANA VIRGINIA BONEA 14 Este clar faptul că statul român protejează şi promovează Drepturile Copilului, cu excelenţă şi prioritate. Acest lucru este benefic pentru copil familie şi societate în general, societatea viitoare, de vreme ce se bazează pe indivizi capabili a face faţă tuturor vicisitudinilor şi provocărilor secolului al XXI-lea în care ne aflăm. CONCLUZII ŞI POSIBILE SOLUŢII PROPUSE Dacă ar fi să ne proiectăm în viitor, abuzul asupra minorului dăunează grav şi acesta nu se va putea dezvolta pe principii solide precum: iubirea; emoţii pozitive; stima de sine crescută; siguranţă; forţă şi energie cognitivă; încrederea în partenerul de viaţă; dorinţa de a avea copii; comportament prosocial adecvat etc. Abuzul asupra copilului ca şi abandonul şcolar şi delincvenţa juvenilă sunt probleme ce afectează nu numai minorul pe termen scurt, mediu şi lung, ci dăunează societăţii; familiei individuale respective; individului în sine; comportamentului său; poate deveni introvertit; poate avea atacuri de panică şi tentative de suicid; poate încerca să fugă de acasă; poate avea pavor nocturn; poate avea reacţii somatice la durere, gânduri cu impact negativ asupra psihicului, indivizi, situaţii sau conjuncturi create de societate. Desigur că există şi soluţii ce vin în întâmpinarea problemei abuzului asupra copilului, iar printre cele mai simple şi aplicabile, prin însăşi esenţa lor se află următoarele: a) cu ajutorul sistemului de asistenţă socială şi a datelor furnizate de către instituţiile de profil, pot fi identificate problemele cu care se confruntă familia, tocmai pentru a se putea face reale progrese în identificarea şi instrumentarea cazurilor; b) informarea şi educarea părinţilor privind consecinţele grave pe care le are abuzul de orice fel asupra copilului, cu ajutorul diverselor cursuri gratuite ce pot fi oferite de către Direcţiile de Asistenţă Socială şi Protecţie a Copilului din fiecare sector al Bucureştiului, respectiv, din fiecare judeţ al ţării; c) realizarea mai multor campanii naţionale de informare a populaţiei asupra problemelor abuzului şi consecinţele de ordin legal, social, uman, psihic, fizic, educaţional, relaţional şi cognitiv asupra copilului, prin intermediul diverselor mijloace de care dispune mass-media; d) existenţa orelor de consiliere psihologică în şcoli, efectuată de către un asistent social şi un psiholog, tocmai în scopul depistării cazurilor de abuz; e) investiţia masivă de către stat în creşterea calităţii serviciilor actuale oferite şi crearea de noi servicii care să poată răspunde unor noi provocări; f) educarea permanentă a specialiştilor care instrumentează aceste cazuri şi alocarea mai multor fonduri pentru întărirea acestei filiere; g) angajarea mai multor asistenţi sociali şi psihologi în spitalele de copii pentru a se putea face permanent o verificare atentă asupra pacienţilor ce ar putea avea probleme de acest fel, care nu sunt semnalate de nimeni; h) crearea unor servicii specializate numai pe monitorizarea cazurilor aflate în lucru, dar şi a celor ce au fost rezolvate, tocmai pentru evitarea reapariţiei diverselor forme de abuz; i) promovarea permanentă a Drepturilor Copilului şi a posibilităţilor de care acesta dispune pentru a solicita şi primi ajutor specializat; 15 ABUZUL ASUPRA COPILULUI 281 j) realizarea a cât mai multor proiecte la nivel naţional, cu fonduri europene, pentru a preveni şi combate abuzul asupra copilului; k) crearea unui sistem solid şi coerent de baze de date la nivel naţional, care să cuprindă cât mai multe informaţii privind cazurile instrumentate şi diversele statistici ce pot decurge de aici pentru îmbunătăţirea strategiilor de intervenţie, rezolvare şi monitorizare a cazurilor; l) implicarea prin intermediul statului, a specialiştilor din domenii precum: sociologie, asistenţă socială, psihologie, psihiatrie, medicină primară şi pediatrică, jurişti, educatori, în scopul întâmpinării anumitor situaţii ce nu pot fi prevăzute la prima vedere în instrumentarea cazurilor, dar care pot crea mari probleme în rezolvarea cazului, dacă nu sunt depistate la timp. Este de dorit faptul ca minorul să trăiască şi să se dezvolte într-un mediu pozitiv, de natură să-l stimuleze cognitiv, emoţional, social şi comportamental. Astfel nu numai individul luat singur va avea de câştigat, ci şi societatea viitorului. Stimularea unei educaţii proumaniste active şi o bună coordonare a abilităţilor cognitive şi a inteligenţei emoţionale, vor putea oferi rezultate benefice la nivel microsocial (individul), mezosocial (familia) şi macrosocial (societatea). BIBLIOGRAFIE Almgren G., The ecological context of interpersonal violence: from culture to collective efficacy , in “Journal of Interpersonal Violence”, no. 2, 2005, pp. 218–224. Amaya-Jackson, V., Questionning children and adolescents about maltreatment, A review of survey methods used , in “Journal of Interpersonal Violence”, no. 7, 2000, pp. 725–759. Banciu, D., Crima şi criminalitatea, Repere şi abordări juris-sociologice , Bucureşti, Editura Lumina Lex, 2005. Bonea, G. V., Devianţa. Viziuni contemporane , Bucuresti, Editura Sigma, 2015. Bonea, G. V., Violenţa în relaţia de cuplu: victime şi agresorii. Teorie şi aplicaţii , Bucureşti, Editura Sigma, 2012. Bonea, G. V., Sistemul nonguvernamental românesc destinat victimelor violenţei domestice: Aşezământul Social „Patriarhul justinian Marina”, Asociaţia Diaconia , în „Revista de Asistenţă Socială”, nr. 2, 2011, pp. 133–150. Finkel, M. A., Medical aspects of prepubertal sexual abuse, în Reece, R. M., Christian, C. W., (Eds), Child Abuse în Medical Diagnosis and Management, New York, American Academy of Pediatrics, 2009, pp. 269–319. Finkelhor, D., Jones L., Why have child maltreatment and child victimization declined? , in “Journal of Social Issues”, no. 4, 2006, pp. 685–716. Fontes, L ., Child abuse and culture , New York, Guilford Press, 2006. Freisthler, B., Midanik, L., Gruenewald, P., Alcohol outlets and child physical abuse and neglect: Applying routine activities theory to the study of child maltreatment , in “Journal of Studies on Alcohol”, no. 5, pp. 586–592. Howe, D., Child Abuse and Neglect. Attachemnt, Development and Intervention , New York, Palgave MacMillan, 2005. Ionescu, Ş., Copilul maltratat, Evaluare, Prevenire, Intervenţie, Bucureşti, Editura Fundaţiei Internaţionale pentru Copil şi Familie, 2001. Rădulescu, A., Learning opportunities in building the professional competences in social work intervention , în „Revista de Asistenţă Socială”, nr. 1, 2001, pp. 64–69. 282 GEORGIANA VIRGINIA BONEA 16 Rădulescu, S. M., Sociologia violenţei (intra) familiale: victime şi agresori în familie , Bucureşti, Editura Lumina Lex, 2001. Tolan, P. H., Understanding Violence, in Flannery, D. J., Vazsony, A. T., Waldman, I. D., (eds.), The Cambridge Handbook of Violent Behavior and Aggression , New York, Cambridge University Press, 2007, pp. 8–21. Vanderstoep, S., Johnston, D., Research methods for everyday life. Blending quantitative with qualitative approaches , San Francisco, Jossey-Bass, 2000. Vigarello, G., Histoire du viol, XVIe – XXe siècle , Paris, Éditions du Seuil, 1998. *** Agenţia Naţională pentru Protecţia Familiei – ANPFDC. disponibil online la www.anpfdc.ro. *** Devianţă şi abuz. disponibil online la www.dabcopilului.ro. *** Drepturile copilului, Neglijenţă. disponibil online la www.drepturilecopilului.ro. *** Legea 272/2004 privind protecţia şi promovarea drepturilor copilului, republicată în 2014. disponibil online la www.lege.ro. *** Codul Familiei aşa cum a fost modificat şi completat prin Decret nr. 779/1966, Legea nr. 3/1970, Decret nr. 174/1974, Legea nr. 11/1990, Legea nr. 59/1993, O.U.G. nr. 25/1997. disponibil online la www.arpcc.ro. *** Codul Penal (legea 286/2009, publicată în M.Of. nr. 510/24.07.2009). disponibil online la anp.gov.ro. *** Convenţia ONU cu privire la drepturile copilului, ratificată prin legea nr. 18/1990, republicată în M. Of. nr.314/13 iunie 2001. disponibil online la www.unicef.ro. *** Legea 217/2003 privind prevenirea şi combaterea violenţei în familie, publicată în M. Of. 367/29.05.2003. disponibil online la www.dreptonline.ro. *** Legea 272/2004 privind protecţia şi promovarea drepturilor copilului, publicată în M. Of. 557/23.06.2004. disponibil online la www.mmuncii.ro. *** Legea nr. 23/1999, Decizia CC. nr. 349/2001, Legea nr. 272/2004 şi Legea nr. 288/2007. disponibil online la www.librariaonline.ro. his paper’s main objective is to list and analyze various forms of child abuse and their short, medium and long term consequences. T Child abuse currently represents one of the largest and most important fields of contemporary study. Romania has adopted most of the European Union’s legislation for fighting and preventing abuse against minors. Furthermore, services offered by the Romanian state as well as state-accredited NGOs are increasingly aimed at preventing abuse through multiple campaigns of informing the public about the lasting negative consequences of abuse against children. Keywords: child abuse, social assistance, social policy, family. Primit: 14.06.2017 Acceptat: 11.08.2017 